**Základná škola s materskou školou Mútne 224**



**Plán práce koordinátora pre ľudské práva**

Školský rok: **2019/2020**

Vypracovala: **Mgr. Monika Brčáková**

**Ciele a úlohy vyplývajúce z POP na šk. rok 2019/2020**

1. Osvojiť si vedomosti a zručnosti.
2. Formovať postoje, ktoré sú dôležité na podporovanie ľudskej dôstojnosti informovanej a nezávislej participácie na vývoji demokratickej spoločnosti a to v súlade s hodnotami, ako sú ľudské práva, rovnosť, pluralita a spravodlivosť.
3. Podporiť hodnotu človeka ako ľudského jedinca a rozvoj medziľudských vzťahov v spoločnosti.
4. Osvojiť všeobecné poznatky a vedomosti veku primeranou formou od intuitívneho a zážitkového osvojenia až po kognitívne poznatky a vedomosti a naopak, od pochopenia pojmov a poznatkov, po zručnosti a ich aplikácie do každodenného života.
5. Zapájať sa do olympiády ľudských práv ako celoštátnej súťaže žiakov stredných škôl
6. Zapájať deti a žiakov do aktivít v oblasti výchovy k ľudským právam organizovaním besied, súťaží, stretnutí, tematických výstav, návštev divadelných predstavení s tematikou ľudských práv .
7. Monitorovať, koordinovať, metodicky usmerňovať výchovu pre ľudské práva na škole
8. Vytvárať priaznivé multikultúrne prostredie v školách (prostredníctvom chápajúceho a kritického spôsobu štúdia jednotlivých kultúr napomôcť žiakom porozumieť iným kultúram).
9. Poskytnúť deťom a mládeži informácie o ľudskoprávnych a advokátskych organizáciách a mimovládnych neziskových organizáciách pôsobiacich v tejto oblasti a v tejto súvislosti aj o možnosti vykonávať dobrovoľnícku činnosť v lokalite školy/komunite/regióne.
10. Spolupracovať s vedením školy a triednymi učiteľmi.
11. Zameriavať sa na eliminovanie problémov segregácie rómskych žiakov v škole
12. Vytvárať priaznivé multikultúrne prostredie v školách.
13. V súvislosti s predsedníctvom Slovenska v rade európskej únie posilniť vo vyučovaní všetkých predmetov v základných a stredných školách témy zamerané na rozvoj európskeho povedomia a občianstva.
14. Poskytnúť žiakom informácie o inštitúciách a mimovládnych neziskových organizáciách pôsobiacich v oblasti ochrany ľudských práv (verejný ochranca práv, prokuratúra, komisár pre deti a o možnosti vykonávať dobrovoľnícku činnosť v lokalite školy, komunite, regióne.

**Hlavné metódy a formy práce:**

* + Rozhovory, zážitkové metódy, exkurzie.
	+ Zreteľ na dostatočné informovanie o právach, ale aj povinnostiach študentov školy.
	+ Využitie manuálu KOMPAS a KOMPASÍK - manuál výchovy mládeže k ľudským právam, zverejnený na  www.iuventa.sk v časti projekty - ľudské práva.
	+ Vhodné využitie tematiky ľudských práv vo všetkých vyučovacích predmetoch.
	+ Práca na triednických hodinách.
	+ Práca s internetom a vôbec aktuálnym mediálnym obsahom (napr. Kampaň „keď vyrastiem“).
	+ Nástenky a výstavy žiackych prác.
	+ Využitie metodickej príručky „globálne rozvojové vzdelávanie na základných školách“.
	+ V súlade s koncepciou boja proti extrémizmu na roky 2015 - 2019 využitie metodického listu s odporúčaniami a metodickými ukážkami zameranými na multidisciplinárny prístup v procese identifikovania znakov radikalizácie mládeže.
	+ Aktivity zamerané na riešenie konfliktov a prosociálne správanie.
	+ Monitorovanie správania žiakov a dodržiavanie práv.
	+ Využitie informácií a záverov z výskumu zameraného na výchovu k ľudským právam v školskom a rodinnom prostredí zverejneného na www. cvtisr.sk
	+ Využívanie schránky dôvery

**Plán výchovy k ĽP v šk. roku 2019/2020**

1. Motivovať žiakov a viesť ich k záujmu o problematiku ĽP, k aktívnemu osvojovaniu si základných pojmov, vedomostí, zručností a návykov v súlade s Národným plánom výchovy k ĽP.

2. Motivovať a viesť žiakov k aktívnej účasti na živote v demokratickej a občianskej spoločnosti, viesť ich k aktívnemu zapájaniu sa a organizovaniu činností a aktivít školy.

3. Formovať postoje na podporu ľudskej dôstojnosti, humanizmu a tolerancie.

4. Rozvíjať postoje na podporu ľudskej solidarity, tolerancie a povedomia hodnoty a ochrany človeka, života, životného prostredia.

5. Zefektívňovať prácu Žiackej školskej rady.

6. Viesť žiakov k otvorenému vyjadreniu nesúhlasu s porušovaním ĽP v akejkoľvek podobe.

7. Monitorovať a identifikovať sociálno-patologické javy - šikanovanie

**Realizácia cieľov:**

 Ciele výchovy ĽP sa budú realizovať priebežne podľa mesačných plánov formou triednych i školských podujatí. Plán práce je otvorený a bude reagovať na aktuálne potreby a podnety zo strany Žiackej školskej rady, žiakov, rodičov i vyučujúcich.

**Mesačné plány výchovy k ĽP:**

|  |  |  |
| --- | --- | --- |
| **dátum** | **Názov aktivity** | **Popis aktivity** |
| ***September*** | Výchova k ĽP | Implementovanie do TVVPNa TRH sa pozornosť venuje Školskému poriadku, Dodatku a pravidlám správania sa žiakov v triedach. |
| 1. 9.9. 9.19. 9. 24. 9. | Deň ústavy SRDeň obetí holokaustu a obetí rasového násiliaMedzinárodný deň mieruMedzinárodný deň agrobiodiverzity | Pripravené nástenky, informácie na hodinách OBV, DEJ, BIO, ENV |
| ***Október***17. 10.24. 10.28. 10.31. 10.23. – 29. 10. | Medzinárodný deň za odstránenie chudobyDeň OSNDeň vyhlásenia samostatného štátu Čechov a SlovákovDeň UNICEFTýždeň pokoja, mieru a dobrej vôle | Významné dni priblížiť formou násteniek, na vyuč. hodinách a na TRH.V triedach zistiť klímu prostredníctvom dotazníkov a vyhodnotiť a prijať opatrenia. |
| ***November***9. 11.10. 11.15. – 21. 11. 16. 11.17. 11.17. – 23. 11. | Medzinárodný deň boja proti fašizmu a antisemitizmuSvetový deň využívania vody pre mier a rozvojTýždeň boja proti drogámMedzinárodný deň tolerancieDeň boja za slobodu a demokraciuMedzinárodný týždeň vzdelávania | Na vyučovacích hodinách žiakov aktivizovať prostredníctvom didaktických hier. Tolerancii a štátnemu sviatku venovať pozornosť na OBV a DEJ. Na TRH zvlášť pracovať s integrovanými žiakmi a ich stálou aklimatizáciou v triede. |
| ***December***1. 12.10. 12.11. 12. | Svetový deň boja proti AIDSDeň ĽPSvetový deň ľudstva | Tvorba nástenky, aktivity – červená stužka. |
| ***Január***1. 1.23. 1.24. 1.28. 1. | Svetový deň mieruDeň patriotizmuDeň komplimentovSvetový deň mobilizácie proti jadrovej vojne | Na hodinách VYV, REV, HUV tvorba projektov. V triedach na TRH inštalovať komplimenty žiakov navzájom, ako formu nástenky.Na OBV a DEJ aktualizovať tému jadrovej vojny a boja proti nej. |
| ***Február***8. 2.14. 2.22. 2.  | Deň pre bezpečnejší internetDeň sv. Valentína a Medzinárodný týždeň priateľstvaEurópsky deň obetí zločinu | Pre žiakov na TRH pripraviť dotazník, prezentáciu k téme bezpečnosť na internete. |
| ***Marec***2. 3.21. 3.22. 3.25. 3. | Deň boja spisovateľov za mierMedzinárodný deň boja za odstránenie rasovej diskriminácieSvetový deň vodyDeň zápasu za ĽP | Aktualizácia nástenky k pamätným dňom.Aktivity – farebný týždeň.Na TRH, ENV, BIO upozorniť na dôležitosť vody aj v procese boja rovnosti medzi ľuďmi. |
| ***Apríl***4. 4.11. 4. 13. 4.20. 4.22. 4. | Medzinárodný deň bez násiliaDeň narcisovDeň nespravodlivo stíhanýchMedzinárodný deň slobody tlačeDeň Zeme | Priblížiť žiakom Amnesty International. Organizovať účelové cvičenie s cieľom vyzbierať odpadky v obci. |
| ***Máj***1. 5.3. 5.4. 55. 5.8. 5.15. 5.25. 5.29. 5. | Sviatok práceSvetový deň slobody tlačeMedzinárodný deň šikanovaniaDeň EurópyDeň víťazstva nad fašizmomDeň rodinyDeň nezvestných detíMedzinárodný deň príslušníkov mierových misií OSN | Na vyuč. hodinách DEJ, OBV žiaci tvoria projekty na tému konca vojny a jej dôsledkov.Aktualizácia nástenky koordinátora a triednych násteniek. |
| ***Jún***1. 6.5. 6. | Medzinárodný deň detíSvetový deň životného prostredia | Aktivity a program školy. |